দুই যুগে যুগান্তর: রাঙামাটিতে আনন্দ শোভাযাত্রা আলোচনা সভা
দৈনিক যুগান্তরের দুই যুগে পদার্পণ উপলক্ষ্যে রাঙামাটিতে বর্ণিল আনন্দ শোভাযাত্রা, কেক কাটা ও আলোচনা সভা অনুষ্ঠিত হয়েছে। বুধবার সকাল ১০টায় রাঙামাটি জেলা প্রশাসক কার্যালয়ের সামনে থেকে একটি শোভাযাত্রা বের করে শহরের প্রধান সড়ক প্রদক্ষিণ শেষে রাঙামাটি রিপোর্টার্স ইউনিটির সম্মেলন কক্ষে আলোচনা সভা অনুষ্ঠিত হয়।







পত্রিকাটির স্বজন সমাবেশ রাঙামাটি জেলার উদ্যোগে এসব অনুষ্ঠানের আয়োজন করা হয়।




যুগান্তরের জেলা প্রতিনিধি ও স্বজন সমাবেশ জেলা শাখার প্রধান উপদেষ্টা সুশীল প্রসাদ চাকমার সভাপতিত্বে অনুষ্ঠিত আলোচনা সভায় প্রধান অতিথি হিসাবে উপস্থিত ছিলেন রাঙামাটি প্রেস ক্লাব ও স্বজন সমাবেশ রাঙামাটি জেলার সভাপতি সাখাওয়াৎ হোসেন রুবেল।
এতে বিশেষ অতিথি হিসাবে উপস্থিত ছিলেন রাঙামাটি জেলা রোভার ও স্কাউট সহকারী কমিশনার নুরুল আবছার ও রাঙামাটি সাংবাদিক ফোরামের সভাপতি নন্দন দেবনাথ।
এছাড়াও সভায় সাংবাদিক সত্রং চাকমা, এম কামাল উদ্দিন, হিমেল চাকমা, জিয়াউর রহমান জুয়েল, সুপ্রিয় চাকমা শুভ, দৈনিক যুগান্তর কাউখালী উপজেলা প্রতিনিধি মো. ওমর ফারুক, ইমতিয়াজ ইমন, স্বজন সমাবেশ রাঙামাটি জেলার সহ-সভাপতি সচিব চাকমা নবীন, ভারপ্রাপ্ত সম্পাদক মনিষা চাকমা, সাংগঠনিক সম্পাদক অন্তর চাকমা, প্রচার সম্পাদক প্রথমা চাকমা প্রমুখ শুভেচ্ছা বক্তব্য দেন।
অনুষ্ঠান পরিচালনা করেছেন সাংবাদিক সৈকত রঞ্জন চৌধুরী। আলোচনা সভা শেষে যুগান্তরের প্রতিষ্ঠাবার্ষিকীর কেক কাটেন অতিথি ও স্বজন সমাবেশের সদস্যরা।
অনুষ্ঠানের শুরুতে দৈনিক যুগান্তরের প্রতিষ্ঠাতা ও স্বপ্নদ্রষ্টা যমুনা গ্রুপের প্রয়াত চেয়ারম্যান নুরুল ইসলামকে শ্রদ্ধা ও ভালোবাসায় স্মরণ করে তার আত্মার শান্তি কামনা করা হয়।
এ সময় বক্তারা বলেন, নুরুল ইসলাম দৈনিক যুগান্তর প্রতিষ্ঠা করে পত্রিকাটির মাধ্যমে দেশের গণমানুষের সুখ-দুঃখের কথা তুলে ধরার সুযোগ করে দিয়ে গেছেন। দৈনিক যুগান্তর শুরু থেকেই মহান মুক্তিযুদ্ধের চেতনা ও দেশে গণতন্ত্র রক্ষায় সব ধরনের সংবাদ প্রকাশ করে আসছে। পত্রিকাটি সব সময় দেশের উন্নয়ন ও গণমানুষের কথা তুলে ধরছে। সত্যকে সত্য, মিথ্যাকে মিথ্যা প্রকাশ করছে। অন্যায়, অবিচার, অপরাধ, অনিয়ম, দুর্নীতির বিরুদ্ধে সোচ্চার ভূমিকা পালন করে আসছে দৈনিক যুগান্তর।
পত্রিকাটি যুগ যুগ ধরে অবিচল এগিয়ে যাবে বলে দৃঢ় আশাবাদ ব্যক্ত করেন বক্তারা।

দৈনিক যুগান্তরের দুই যুগে পদার্পণ উপলক্ষ্যে রাঙামাটিতে বর্ণিল আনন্দ শোভাযাত্রা, কেক কাটা ও আলোচনা সভা অনুষ্ঠিত হয়েছে। বুধবার সকাল ১০টায় রাঙামাটি জেলা প্রশাসক কার্যালয়ের সামনে থেকে একটি শোভাযাত্রা বের করে শহরের প্রধান সড়ক প্রদক্ষিণ শেষে রাঙামাটি রিপোর্টার্স ইউনিটির সম্মেলন কক্ষে আলোচনা সভা অনুষ্ঠিত হয়।